એક છોકરીની આંખો શું ન કરી શકે ? આ વાત આજે પ્રિયા પ્રકાશ વારીયરે સાબિત કરી નાખી. 11 અને 12 ફેબ્રુઆરી બધા જ સોશિયલ મીડિયા પર આ છોકરીનો જ જાદુ ચાલ્યો. મૂળ કેરળના ત્રિશૂરની રહેવાસી અને મલયાલમ ફિલ્મ ઇન્ડસ્ટ્રીની આ અભિનેત્રીની આંખોથી બૉલીવુડ અને સાઉથ ફિલ્મ ઇન્ડસ્ટ્રીની કેટલીય અભિનેત્રીઓનો પ્રભાવ બે દિવસ માટે ઝાંખો થઈ ગયો હોય એવું લાગતું હતું. વાયરલ થયેલો આ વીડિયો મલયાલમ ફિલ્મ ‘ઓરુ અદાવ લવ’ ના એક ગીતનો છે. ઘણી ખરી વાતોને આપણે અદેખી કરતાં હોઈએ છીએ, પણ જ્યારે એક 18 વર્ષની રિજનલ ફિલ્મની અભિનેત્રી પ્રિયા પ્રકાશ નેશનલ ક્રશ બને ત્યારે માથું ખંજવાળીને વિચારવાની જરૂર પડી જ જાય છે.